Referat.

Vallekilde Vandværk I/S

**Ordinær generalforsamling mandag d. 25-3-2019 kl. 19.30 i Landsbyhuset Skippinge.**

Formanden (John Kristensen) bød forsamlingen på 24 personer,( bestyrelsen + forbrugere og vandværkets revisor) , velkommen til generalforsamlingen og gik direkte til punkt 1 på dagsordenen: Valg af dirigent.

1. **Valg af dirigent**.

Anne-Birthe Køppen blev foreslået og valgt som dirigent.

Dirigenten takkede for valget konstaterede at generalforsamlingen var lovligt indvarslet og dermed beslutningsdygtig.

Der valgtes 2 stemmetællere, Lars Kristensen og Christian Jensen.

Dirigenten gav formanden ordet for aflæggelse af beretning om det forløbne år.

1. **Formandens beretning om det forløbne år.**

Uddrag af formandens beretning:

Der er i regnskabsåret 2017/18 pumpet flg. mængder vand

Der er udpumpet fra vandværket 67300 m3

Solgt iflg. målere aflæst hos forbrugere 64553 m3

Til Hørve Vandværk 33 m3

Spildprocent er ca. 4,4 %, hvilket er fint.

Der har været 2 utætheder på ledningsnettet i årets løb.

Havnsø Vandværk har monteret ventiler på Vallekilde vandværks ledning på nekseløvej til nødforsyning af Havnsø Vandværk.

Der har været prøveåbnet for at undersøge tryktab ad Nekseløvej, Kalundborgvej, Agerskovvej og Starreklintevej.

Som forventet meget lavt tryk, så Havnsø Vandværk monterer trykforøger så der kan opretholdes fornuftigt tryk, når og hvis Havnsø VV får brug for vand fra Vallekilde.

Takstblad gældende for 1-10-2018 til 30-9-2019 er godkendt i Odsherred og Kalundborg Kommune.

Der er udtaget 9 vandprøver i alt.

Der er udtaget 1 på råvand ved boring 4, 3 prøver på vandværket og 5 på ledningsnettet.

På vandværket overholdt 2 prøver ikke kravværdierne

Den ene overskred på farvetal, turbiditet og jern hvilket Odsherreds kommune reagerede på.

John svarede at der var pumpet ind på vandværket med 2 pumper samtidig, og ellers var ikke noget ændret, hvilket kommunen stillede sig tilfreds med.

Den anden overskred krav for nitrit ved afgang vandværk. Da der samme dag blev udtaget en prøve på ledningsnet ved forbruger og resultatet af denne prøve var overholdt er resultatet ved afgang vandværk også overholdt.

På ledningsnettet har der ikke været overskridelse af kravværdierne.

Der er tilsluttet 4 nye forbrugere, 3 helårs huse og 1 sommerhus. Derudover er 3 sommerhuse i Strandlunden begyndt at aftage vand.

Vi er nu 437 forbrugere der aftager godt vand.

46 forbrugere havde ikke aflæst måler til tiden. De fik en frist på 10 dage, herefter var Anker ude at aflæse og kontrollere 10-12 stk.

Bestyrelsen har afholdt 5 bestyrelsesmøder samt deltaget i kurser om blødt vand i Roskilde og Slagelse, samt deltaget på messe i Roskilde for at høre om nyt til vandforsyning.

Alle i bestyrelsen var ude på den årlige tur, for at dreje stophaner på hovedledningerne, så ved vi hvor de er, når der sker brud og om de kan drejes. Vi kan ikke vide om de lukker helt tæt.

I den forbindelse kan forbrugerne få gult vand, det beklager vi.

Vi er begyndt at udskifte alle vandmålere til elektroniske fra Kamsturp.

Der er nu sat 157 målere op i stedet for de 157 der havde siddet i 6 år og stod til udskiftning/stikprøve.

De nye må sidde i 9 år inden stikprøve.

De resterende udskiftes fra maj mdr. 2019 så vi er færdige inden 1. september.

Forbrugeren skal herefter ikke foretage den årlige aflæsning som bruges til beregning af årligt forbrug. Dette gøres ved forbikørsel med specialudstyr af vandværkets folk.

Det er stadig en rigtig god ide at at checke sin vandmåler 1 gang pr måned så man ikke overraskes af stor regning på vand og afledningsafgift, som i år i kloakerede områder er i alt 74 kr/m3.

Da EU´s persondataforordning trådte i kraft i maj 2018 hyrede vandværket en konsulent, Tor Valstrøm til at lave det fornødne arbejde. Så vi overholder hermed EU´s persondata forordning.

Der er udarbejdet persondatapolitik, som er lagt på hjemmesiden. Der er lavet fortrolighedserklæring for bestyrelse og leverandører samt velkomstbrev for nye forbrugere. Der er lavet databehandleraftale med Microwa abc aps, samt Kamstrup a/s.

På sidste generalforsamling blev bestyrelsen bedt om at undersøge markedet for blødgøringsanlæg.

Det har vi gjort og indkaldte til informationsmøde d 20-2-2019 her i Landsbyhuset.

Der kom 54 personer og Anders gav en grundig redegørelse om emnet, og hans skriftlige materiale udleveredes til alle.

Der var bred enighed i salen om at de anlæg der er i brug i Danmark i øjeblikket ikke er aktuelle for Vallekilde vandværk. Bestyrelsen gør derfor ikke mere i denne sag, udover at følge udviklingen på området.

Tak til bestyrelsen for godt samarbejde, og tak til Anker for god pasning og pleje af vandværket.

Spørgsmål til formandens beretning:

Spørgsmål: De nye forbrugere er det sommerhusudstykningen eller har de ikke haft vand før?

Svar. Det er nye forbrugere som har haft egne brønde/boringer.

Kommentar: 4,4 % i spild er flot, også i forhold til andre vandværker

Herefter blev beretningen godkendt.

1. **Fremlæggelse af revideret regnskab til godkendelse.**

Vandværkets eksterne revisor Henning Nielsen fra Revisoren i Hørve fremlagde regnskabet for 2017 – 2018.

Årets resultat var et underskud på 55.230 kr. som overføres til egenkapitalen.

Spørgsmål til regnskabet: Hvad dækker ” forsikring bestyrelsen?”

Svar: Hvis bestyrelsen svindler.

Spørgsmål: Er vandmålerne som skal skiftes i år købt og betalt? Undren over budgettets

størrelse vedr. dette.

Svar: Det er en fejl at der kun er sat 50.000 kr af til vandmålere i år. Der skal købes vandmålere i år for ca. 200.000 kr.

Herefter blev regnskabet godkendt.

1. **Fremlæggelse af budget for perioden 1-10-2018 til 30-09-2019.**

Revisor Henning Nielsen fremlagde budgettet for perioden 01-10-2018 til 30-09-2019.

Budgettet blev godkendt.

1. **Indkomne forslag.**

Der var ingen indkomne forslag.

1. **Valg til bestyrelsen.**

På valg var: John Kristensen som blev genvalgt

Anker Kragh som blev genvalgt

Anders Jespersen som ikke ønskede genvalg.

Bestyrelsen foreslog Lars Hansen Skippinge.

Ingen andre forslag, dermed blev Lars Hansen nyvalgt til bestyrelsen.

1. **Valg af suppleant til bestyrelsen.**

På valg var Hans Jensen som ikke var tilstede. Han blev genvalgt.

1. **Valg af revisor.**

På valg var Henrik Pedersen som blev genvalgt.

1. **Valg af revisorsuppleant.**

På valg var Jørgen Larsen som ikke var tilstede, han blev genvalgt.

1. **Eventuelt.**

Spørgsmål: Tager man prøver for at teste vedrørende pesticider.

Svar: Vandværker tager alle de prøver som myndighederne forlanger og ikke andre.

Spørgsmål: Kan vi tilgå de nye vandmålere med pc eller tlf?

Svar: Nej, det er ikke en mulighed som det er nu.

Dirigenten afsluttede generalforsamling med at takke for god ro og orden.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Anne-Birthe Køppen